
Srpski jezik 


Srpski jezik (ISO 639-3: srp (http://www.sil.org/IS063 
9-3/documentation.asp?id=srp)) je materinski jezik za 
najmanje 7.020.550. ljudi ^ poglavito u Srbiji 
(6.200.000 u Srbiji (2006.); 297.000 u Albaniji (2007.); 
1.300.000 u Bosni i Hercegovini (2004.); 265.895 u 
Crnoj Gori (2011.)£53; 52.879 u Hrvatskoj (2011.)^; 
33.300 u Makedoniji (2001.); 27.000 u Rumunjskoj 
(popis 2002.); 4.160 u Rusiji (popis 2002.); 20.000 u 
Turskoj (1980.)^ 5 l Prema srpskom jezikoslovcu Ranku 
Bugarskom ukupni broj govornika srpskoga jezika je 
oko 12 milijuna ljudiJ 6 ^ 

Srpski jezik je u službenoj uporabi u Republici Srbiji, 
Bosni i Hercegovini, Crnoj Gori i u Republici 
Kosovo^, a u kulturnoj je uporabi u većem broju 
zemalja diljem svijeta gdje postoje srpske etničke 
zajednice. 

Srpski jezik ima dva refleksa, ekavica i ijekavica. 

Kao i kada su drugi jezici u pitanju, nužno je razgraničiti pojam jezičnih sastava kojima se Srbi kao etnicitet 
služe od standardnog jezika koji se upotrebljava u državnim i kulturnim institucijama. 

Strukturalna lingvistika (kao dominantan pravac u jezikoslovlju 20. st.) i standardologija razlikuju 
dijakronijski i sinkronijski pristup jeziku. Prvi opisuje jezičnu povijest, tj. kako su se vremenski mijenjale 
strukturalne značajke jezika, dok sinkronija daje opis sadašnjega ustroja jezičnoga sustava. U ovome ćemo 







tekstu kratko prikazati povijesni razvoj srpskoga jezika, dok je gramatički opis suvremenoga standardnoga 
jezika izostavljen. 


Osnovna namjena ovakvog prikaza je prikaz osobina nastanka standardnog jezika. Zato se ovdje 
ograničavamo na prikaz povijesti standardnog srpskog jezika, čiji je jedan dio i suvremeni standardni srpski 
jezik. 


Dijalekti srpskog jezika 

Na osnovi novoštokavskih ijekavskih dijelakata kojima govore Srbi na području Bosne i Hercegovine, te 
Hrvatske (ne-Srbi na tom području bili su do 20. stoljeća pretežno ikavci, te su upotrebljavali drukčiji sustav 
naglasaka, donekle drukčiju gramatiku i u određenoj mjeri različit leksik) nastala je varijanta srpskog jezika 
kakva se danas upotrebljava u BiH, kao službeni jezik uz hrvatski i bošnjački jezik. 

Na području Republike Srbije, govornici srpskog jezika govore prizrensko-timočkim (torlačkim), kosovsko- 
resavskim i šumadijsko-vojvođanskim dijalektima. Šumadijsko-vojvođanski dijalekti zahvaćaju 
najurbaniziraniji dio Srbije s glavnim kulturalnim središtima, te predstavlja glavni izvor utjecaja na daljnji 
razvoj jezičnog standarda. 


Međusobni odnos s hrvatskim i bošnjačkim 
jezikom 

U 19. stoljeću je - u prvom redu zahvaljujući lingvističkom radu 
Vuka Stefanovića Karađića i Đure Daničića - prihvaćen u standardni 
(službeni) jezik na području današnje Srbije znatan utjecaj iz jezika 
kakvim su govorili Srbi na području BiH i Hrvatske; obzirom na 
povratni utjecaj jezika kakvog se govorio u Srbiji na govor Srba u 
BiH, može se danas prepoznati jezik kakvim govore Srbi u BiH kao 
varijantu onog jezika koji predstavlja službeni jezik u Srbiji. 

Za vrijeme Kraljevine Jugoslavije i SFRJ učinjen je velik (makar 
neuspješan) napor radi stvaranja jedinstvenog srpskohrvatskog 
jezika, u čemu su u srpski standard ušli znatni utjecaji hrvatskog 
književnog jezika. 

Kao odjek povijesnih nastojanja da se objedine sva područja koja 
nastavaju Srbi u jednu državu, nerijetko se i danas iznose - zastarjele 
i netočne - "teorije" o tome da svi Bošnjaci i Hrvati zapravo govore 
narječjima srpskog jezika, osim hrvatskih kajkavaca (koji da govore 
narječjem Slovenskog jezika)® ®, pri čemu "teoretičari" 
zanemaruju činjenicu postojanja dijalektalnog kontinuuma na cjelokupnom južnoslavenskom području od 
Alpa do Crnog mora - sličnog takvim kontinuumima na germanskom, romanskom, zapadnoslavenskom i 
drugim područjima, gdje pripadnici susjednih naroda posve redoito govore srodnim narječjima. Tako 
primjerice govornici srpskog standardnog jezika s područja jugozapada Srbije govore torlačkim dijalektom, 
kojim govore etnički Makedonci i Bugari iz susjednih područja tih dviju država (te čak i dvadesetak tisuća 
etničkih Bugara koji žive na području Srbije uz Bugarsku granicu). Stoga se može govoriti o 
južnoslavenskim dijalektima - koji mogu biti tretirani kao narječje jednog jezika jedino ako njime govore 
pripadnici samo jednog naroda, kakav je slučaj sa čakavicom. Također "teoretičari" - koji smatraju da su 
bosanski i hrvatski standardi zapravo samo regionalne inačice srpskog jezika ("Hrvati govore srpski") - 
zanemaruju činjenicu da suvremeni standardni južnoslavenski jezici nisu nastali pukim "ustoličenjem" 
jednog od dijalekata za standardni jezik, koliko god utjecaj jednog od dijalekata bio važan u oblikovanju 

standardaJ l0 ' Osobito je to uočljivo kod hrvatskog jezika, na čiji su standard uvelike utjecali bogati slojevi 
hrvatske književnosti iz vremena prije standardizacije. Na formiranje srpskog standarda, pak, uvelike su 
utjecali dokumenti iz ranih faza srbijanske državnosti u 19. stoljeću, poput jezično utjecajnog Srpskog 
građanskog zakonika iz 1844. godine (čiji je najveći dio bio u primjeni sve do 1978. godine) - autor čijeg je 
teksta bio srpski pravnik i književnik Jovan Hadžić, istaknuti protivnik jezične reforme Vuka Stefanovića 
Karađića i njegovih nastojanja da istočnohercegovački dijalekt učini osnovicom srpskog jezika. 

Također, ovdje treba primijetiti da od svih zapadnoštokavskih dijalekata, Srbi (u većem broju) koriste samo 
jedan, mješanu novoštokavsku (i)jekavicu. 

Povijest srpskog standardnog jezika 


Pretpovijest 

Poznata prapovijest (nepisana povijest) srpskog jezičnog prostora seže u vrijeme indoeuropske etničke i 
jezične zajednice. Na prostoru od Ukrajine do Podunavlja tijekom Neolitika postojala je zajednica ljudi 
danas poznata pod naknadno dodijeljenim imenom Indoeuropljana. 

Ta se jezična zajednica pred kraj Neolitika raspala prvo u dvije skupine: kentum i satem. Prva skupina, koja 
se nalazila zapadnije, dobila je ime po klasičnom latinskom izgovoru broja sto ( centum ), a što se očitovalo u 
refleksu palatalnoga glasa "k", koji se razvio u zadnjenepčani ("obični") glas "k". Među ostalima, 
kentumskoj skupini Indoeuropljana pripadaju germanske, italske i keltske grupe naroda, kao i izolirane 
etničke skupine, među kojima su Grci i Toharci. Što se balkanskih prostora tiče, pretpostavlja se da su Iliri 
pripadali kentumskoj grupi indoeuropskih naroda. Druga, istočnija skupina dobila je ime po sanskrtskom 
izgovoru broja sto (satem), prepoznadjivom po refleksu palatalnoga glasa "k" koji se razvio u zubni glas "s". 
Satemskoj grupi Indoeuropljana pripadaju slavenske, baltičke, iranske i indijske gmpe naroda, kao i 
izolirane etničke skupine poput Albanaca. Pretpostavlja se da su na Balkanu Tračani pripadali satemskoj 
skupini indoeuropskih naroda. 

U okviru satemske skupine izdvojila se balto-slavenska etničko-jezična grupa. Jezične sličnosti među 
baltičke i slavenske skupine jezika su do te mjere brojne, da se prilikom proučavanja povijesti slavenskih 
jezičnih struktura često upotrebljavaju oblici iz suvremenih baltičkih jezika, čiji su pripadnici bili izoliraniji, 
pa su tako i sačuvali više starijih jezičnih oblika. 

Sa sigurnošću se može tvrditi da je praslavenski jezik u svojoj konačnoj fazi postojao u 9. stoljeću, jer su 
bizantski misionari Ćiril i Metod, normiravši slavenski jezik na osnovi narječja Slavena nastanjenih oko 
Soluna, bez teškoća svoju zadaću obavljali u oko tisuću kilometara sjevernijoj Moravskoj. Na osnovi toga se 
može zaključiti da je balto-slavenska jezična zajednica postojala i početkom prvog tisućljeća prije nove ere. 


Pisma 

Ako zanemarimo do sada nedostatno potvrđene, no faktografski utemeljene znanstvene hipoteze o 
prethodnim slavenskim (pa time i srpskim) pismima, može se reći da se, u razičitim razdobljima srpski 
književni (standardni) jezik pisao latinicom, glagoljicom i ćirilicom. 

U srpskom jeziku je - u doba stvaranja jedinstvene srpske srednjovjekovne feudalne države i definitivnog 
priklanjanja bizantskom kulturnom krugu u doba Stefana Prvovenčanog Nemanjića i njegovoga brata 
Svetog Save (Rastko Nemanjić) - prevladala ćirilica, tj. grafija stvorena u Bugarskoj na dvoru Konstantina 
Preslavskog sredinom 9. stoljeća. 




Od 11. stoljeća pa sve do polovice 20. st. jedino pismo u masovnoj kulturnoj upotrebi Srba u Srbiji bilo je 
ćirilica; Srbi Austro-Ugarske upotrebljavali su latinicu stoljećima^' iedosta ^ e ' zvor A 

Od polovice 19. stoljeća i stvaranja srpsko-hrvatskog jezičnog dogovora, prvo mjestimice, a potom sve 
intenzivnije, Srbi su počeli koristiti latinicu. Najhitniji srpski kulturni djelatnik druge polovice 19. stoljeća, 
Đuro Daničić, zacrtao je, u svojstvu tajnika JAZU, temeljna načela na kojima je (uz neke preinake) u 
sljedećih stotinjak godina izdavan Rječnik Jugoslavenske akademije znanosti i umjetnosti. Daničić je 
odredio posebne grafeme za hrvatske latinične digrafe dž, lj, nj, no taj je oblik latinice ostao u porabi samo u 
filološkim izdanjima, pretežito hrvatskim, no i srpskim. Jedino je Daničićev prijedlog za bivše "dj" ili "gj", u 
obliku "đ", općeprihvaćen nakon uvedbe Brozova "Hrvatskoga pravopisa". 

Ujedinjenjem u Kraljevinu Srba, Hrvata i Slovenaca (kasnije Kraljevinu Jugoslaviju), latinica je postala 
ravnopravno I neclosta j e lzvor j službeno pismo i tada je formalizirana težnja ujedinjenja hrvatskog i srpskog 
jezika. 

Unitaristički i velikosrpskĆ nedostcye lzvor ^ krugovi u KPJ su, nakon što je Komunistička partija Jugoslavije 
došla na vlast 1945. radili na stvaranju unificiranog jezika, t.zv. srpskohrvatskog, ne ustezavši se pri tome i 
od uporabe sile u zatiranju jezičnih razlika i nasilnom spajanju, kao i u primjeni raznih metoda represije 
prema svima koji su se odupirali takvoj politicĆ nec?ostcye rzvor i. u drugoj polovici [ nedosta J e lzvor l dvadesetog 
stoljeća isti krugovi su inicirali nasilno spajanje hrvatskog standardnog jezika i srpskog standardnog jezika, 
pri čemu se ta dva jezika u nazivlju često nije nazivalo njihovim imenima, nego nekakvom "zapadnom" 
(hrvatskom) i "istočnom" (srpskom) inačicom "zajedničkog" jezika. 

Težnja se ogledala u ujednačavanju različitih jezičnih oblika na štetu hrvatskog, uključujući i u 
ujednjačavanje pisma. Smatra se da se tom razdoblju upotreba latinice institucionalno podupirala na štetu 
ćirilice^ nec/os tQje IZVOf Ć Danas pravopisi srpskog jezika oba pisma smatraju standardnim pismima srpskog 
standardnog jezika. 

Ćirilica je jedino službeno pismo (pismo državne uprave) u Republici Srbiji^ 11 ^ na cijelom njenom teritoriju, 
kao i u Republici Srpskoj, dok u Republici Crnoj Gori službeno pismo kao takvo ne postoji, već se prema 
vlastitim željama može rabiti bilo koje od dva pisma i za administrativne potrebe. Međutim, i u Srbiji kao i u 
Crnoj Gori, ne postoji ograničenje upotrebe latinice u svim ostalim životnim područjima (mediji, trgovina, 
publicistika, itd), a latinica se, kao i ćirilica, uči u sklopu nastavnog programa u srbijanskim državnim 
osnovnim školama, sukladno odlukama "Odbora za standardizaciju srpskog jezika"^ 12 ], kao mlađe 
standardno pismo srpskog jezika. 


Standardni oblici jezika 

Srpski jezik kao standardni idiom izražavanja srpske nacionalne kulture prošao je tijekom povijesti nekoliko 
faza. Od prvih pisanih spomenika koji se nesporno mogu pripisati srpskomu jezičnomu korpusu (11./12. 
stoljeće), srpski se jezik oblikovao dvama istodobnim procesima: spontanim glasovnim i oblikoslovnim 
promjenama pučkih govora na razini jezika kao sustava narječja s jedne strane, te svjesnim 
standardizacijskim zahvatima koje je propisivala društveno-uljudbena elita, koju su motivirale ponajviše 
vjerskopolitičke potrebe i ciljevi. Takva je situacija, zbog sve većeg raskoraka između propisane 
književnojezične norme i narodnih govora, vremenom rezultirala djelomičnom paralizom komunikacijske 
funkcije jezika. Srpski jezik se, na razini narječja, pokuša li se ugrubo rekonstruirati njegova evolucija, od 
12. do 15. stoljeća iskristalizirao kao štokavsko narječje u sklopu južnoslavenskoga sustava dijalekata, a od 
15. do 18. stoljeća spektar novoštokavskih dijalekata već se bio stabilizirao, uz preostale nenovoštokavske 
dijelekte i rubno, torlačko narječje. Koncem 18. i početkom 19. stoljeća, uvjetovan značajnim društvenim 
promjenama (afirmacija srpske građanske klase u Habsburškoj monarhiji i srpski ustanci u Osmanskom 
carstvu), stvoren je normativni tlak nužan za radikalni prijelom s prošlošću, utjelovljen u djelu etnologa, 
folklorista i jezikoslovca Vuka Karadžića. No, pođimo redom: 



Prvu kodifikaciju srpskog jezika napravio je Sveti Sava oko 1220. Njegovo najizrazitije djelo u 
tom smislu predstavlja Karejski tipik. On je prvi napravio oštar rez od staroslavenskoga jezika 
kao općeslavenske koine prema srpskoslavenskoj jezičnoj normi, tj. staroslavenskom srpske 
recenzije. Izbacio je iz upotrebe slova koja su služila za obilježavanje nazalnih vokala a koji su 
do tog vremena već dali svoje nenazalne reflekse. Kako su se poluglasnici dotad ujednačili, 

Sv. Sava je izbacio znak za poluglasnik stražnjeg reda (debelo jer) i ostavio samo znak za 
poluglasnik prednjeg reda (tanko jer), koje je označavalo poluglasnik srednjeg reda. Taje 
reforma rezultirala raškim pravopisom, koji je dobro odgovarao fonološkim značajkama 
srpskoga jezika onoga doba, a čiji su istaknuti spomenici, među inim, spisi Sv. Save i Dušanov 
zakonik. 

Sljedeća reforma dogodila se u Srbiji u vremenu 
privremene revitalizacije srpske državnosti tijekom 
vladavine despota Stefana Lazarevića. Nakon rasapa 
srpske srednjovjekovne države koji je prouzročila turska 
invazija, novonastali društveni odnosi vodili su sve većem 
utjecaju Srpske pravoslavne crkve kao baštinika kulturnih i 
nacionalnih tradicija nemanjićkoga razdoblja. Budući da su 
glavne silnice djelovale u smjeru jačanja veza s 
istočnokršćanskom ekumenom, od Bugarske i Bizanta do 
Rusije, nije neočekivano što je oko 1400 Konstantin 
Filozof, bugarski pismoznanac, pozvan da preoblikuje 
srpsku pismenost. U manastiru Manasija je, pod njegovim 
vodstvom, oblikovan novi, resavski pravopis koji je 
esencijalno arhaizirao i grecizirao srpsku jezičnu normu i s 
jezikoslovnoga motrišta predstavljao, u odnosu na Savinu 
kodifikaciju, korak natrag. Bez fonoloških potreba uveden 
je ponovno znak za tvrdi poluglasnik, kao i određeni broj 
drugih pravopisnih pravila čiji je cilj bio da se standardni 
srpskoslavenski jezik po svojim osobinama približi 
tadašnjoj bugarskoj normi, što je u praksi značilo povratak 
na arhaičnije oblike staroslavenske koine, s vidljivim 
grčkim utjecajem u slovopisu i pravopisu. Taj oblik jezika 
bijaše prestižnim u 15. i 16. stoljeću, pa su se mnoge knjige namijenjene Bugarskoj, 

Makedoniji, pa i Rusiji pisale i tiskale u srpskom jeziku resavske ortografije. Primjeri toga jezika 
nalaze se u Slovu Ljubve Stefana Lazarevića, Tricarstveniku Pahomija Logoteta i Životu 
despota Stefana Konstantina Filozofa. Tijekom razdoblja između 16. i 18. stoljeća pismenost 
Srba se petrificirala, a jedini bitan ostatak stare srednjovjekovne kulture nalazio se u manastiru 
Rača. Predstavnici te škole nazvani su Račanima. Najistaknutiji predstavnik Račana bijaše 
Gavril Stefanović Venclović, koji pokazuje izrazitu dvojezičnost u pisanju: sakralne je knjige 
pisao po pravopisu resavske škole, dok je puku namijenjene propovijedi zapisivao narodnim 
jezikom, začuđujuće sličnim pravopisu i azbuci koje je više od stoljeća i pol kasnije oblikovao 
Vuk Stefanović Karadžić. 

Nakon Velike seobe 1680-90., pod patrijarhom Čarnojevićem, velik se dio srpskoga naroda 
našao u okviru Austrije koja gaje pokušala katolicizirati preko unijaćenja, tj. vjerskopolitičkih 
poteza kojim bi se ukinula samostalnost Pećke patrijaršije koja je okupljala srpski narod. Na 
civilizacijskom polju, jer se radilo o sličnim južnoslavenskim jezicima, Austrija je smjerala 
nametnuti neki oblik hrvatskoga («ilirskoga») jezika, koji je u vernakularu postojao stoljećima, a 
doživljavao je procvat u Dalmaciji, Bosni i Slavoniji. Također, pokušavala se ukinuti ćirilica i 
uvesti latinica u školama koje bijahu pod jurisdikcijom Pećke patrijaršije. Kao otpor tim 
nastojanjima koja su protumačena kao napadaj na vjerskonarodnosno biće Srba, srpska je 
crkvena hijerarhija pozvala u pomoć Rusiju Petra Velikoga, koji je poslao određen broj knjiga, 
udžbenika i učitelja. U zabludi daje ruskoslavenski jezik stariji od srpskoslavenskog, 
svećenstvo je prihvaćanjem ruske pomoći za svoj službeni jezik uzelo ruskoslavenski jezik, 
odnosno rusku redakciju staroslavenskog jezika u obliku kakav je bio početkom 18. st. Taj jezik 

je i danas ostao službeni jezik Srpske pravoslavne crkve, a imao je velikog utjecaja na tadašnji 
svjetovni jezik. 

■ Kao odraz na zbivanja u sakralnoj jezičnoj normi nastao je svjetovni jezik, koji je bio mješavina 
vojvođanskih dijalekata, ruskoslavenskog i ruskog jezika: slavenosrpski jezik. Na tom je jeziku 
tečajem 18. i 19. stoljeća stvorena osnova za suvremenu srpsku kulturu. 

U prvoj polovici 19. stoljeća, uz pomoć tadašnjih vrhunskih filologa, kao što su braća Grimm, austrijskih 
vlasti koje je predstavljao Jernej Kopitar — Vuk Stefanović Karadžić je reformirao srpsku grafiju i pravopis, 
praveći veliki rez između dotadašnje slavenosrpske kulture i novog standarda. 

Karadžićeva kapitalna djela, među kojima se ističu prvo izdanje 
"Srpskog rječnika" (1818.), drugo, znatno prošireno (1852.), te 
prijevod Novoga Zavjeta (1847.), postavili su temelje za suvremeni 
srpski standardni jezik, a znatno su utjecala i na oblik hrvatskoga 
standardnoga jezika, ponajviše u fazi tzv. hrvatskih vukovaca ili 
mladogramatičara. Osnovna načela Karadžićeve reforme se mogu 
sažeti u tri točke: izjednačavanje narodnog i književnoga jezika, tj. 
ustrajanje na folklornim jezičnim oblicima, za koje se smatralo da su 
pouzdan vodič zabilježen u narodnim pjesmama i poslovicama; 
prekid sa svim starijim oblicima srpske književnosti i pismenosti i 
novo utemeljenje standardnoga jezika bez oslanjanja na tradiciju; i, 
novoštokavski folklorni purizam, što se očitovalo u čišćenju jezika 
od crkvenoslavizama koji su identificirani kao ruskocrkvena 
naplavina koja ne odgovara glasovnoj i gramatičkoj strukturi 
srpskoga jezika. Na tehničkoj razini, Karadžićeva reforma se 
manifestirala u novoj srpskoj ćirilici u kojoj su izbačeni nepotrebni 
poluglasovi, apsorbirani grafemi za lj, nj, dž koje je predlagao Sava 
Mrkalj, te uveden grafem j iz latinice. Novi fonološki pravopis, 
primjeren prozirnomu idiomu kakav je srpski, zamijenio je stariji 
tvorbeno-morfološki. Jezični supstrat bila je novoštokavska 
ijekavština ("istočnohercegovačko narječje"), koju je Vuk Karadžić 
stilizirao dijelom i prema hrvatskim pisanim djelima (tjerati mjesto 
ćerati, hoću mjesto ’oću). No, zbog utjecaja srpske građanske klase u 
Vojvodini i Srbiji, ta je reforma prihvaćena u nešto izmijenjenom 
obliku: ijekavski refleks jata je zamijenjen ekavskim (dete mjesto dijete). Srpski književni jezik ijekavskoga 
refleksa jata ostao je u Crnoj Gori, te među Srbima u Bosni i Hercegovini i Hrvatskoj. 

Vukova reforma je 1868. godine uvedena službeno u Srbiji. Daljnji je razvoj dao značajna gramatička, 
leksikografska, jezičnopovijesna i dijalektološka djela srpskih filologa i jezikoslovaca, među kojima su 
najutjecajniji Đuro Daničić (2. polovica 19. stoljeća), te Aleksandar Belić i Pavle Ivić (20. stoljeće). 
Također, došlo je do interferencije s hrvatskim jezikom u dvije Jugoslavije (1918.-1941., 1945.-1991.), što je 
s hrvatske strane shvaćeno kao pokušaj nametanja srpskoga jezičnoga izraza s ciljem državne centralizacije 
srpskoga uklona, a sa srpske kao zamaskirani pokušaj desrbizacije preko dominacije latinice koja je 
potiskivala ćirilicu na većem dijelu srpskog i hrvatskog jezičnoga prostora. Činjenica je da su političke 
prepirke u nemaloj mjeri paralizirale jezikoslovni rad. 

Na drugoj strani, srpski jezik odmaknuo se od Karadžićeva ideala silom povijesti: urbanizacija je stvorila 
tzv. beogradski stil koji je postao elastičnijim sredstvom moderne civilizacije od Vukova rustikalnoga 
idioma, dok se dio crkvenoslavizama vratio u književni jezik preko Srpske pravoslavne crkve, a i kao znak 
nacionalnojezičnoga nasljeđa. Moderni je srpski jezik opisan u gramatikama Mihaila Stevanovića i rječniku 

Vuk Karadžić:Srpski rječnik, 1818 





Miloša Moskovljevića. Djela reprezentativna za najnoviji razvoj su opsežne morfosintaktičke studije Ivana 
Klajna i Radoja Sirnica, te nedovršeni "Rečnik srpskohrvatskog narodnog i književnog jezika" u izdanju 
SANU (godine 2006. izašao je 17. svezak). 

